# Alpo Suhonen

### Wikipedia

Alpo Suhonen (17. kesäkuuta 1948 Valkeakoskella) on suomalainen entinen jääkiekkohyökkääjä ja nykyinen -valmentaja. Hän oli ensimmäinen eurooppalainen päävalmentaja NHL:ssä 50 vuoteen ja Suomen maajoukkueen valmentaja kaudet 1982–1986.

Pelaajaurallaan Suhonen pelasi SM-sarjassa kolmessa eri joukkueessa kaudet 1965–1971: Karhuissa, Ässissä ja Jokereissa. Vuonna 1971 SM-kultaa voittanut Suhonen pelasi pääsarjassa kaiken kaikkiaan 103 ottelua pistein 25+13.

Suhonen tunnetaan paljon paremmin pitkästä valmentajaurastaan. Suomessa hän on valmentanut pääsarjassa FoPS:aa, SaiPaa, HPK:a, Jokereita ja viimeksi kaudella 2002–2003 HIFK:ta. Suhosesta tuli Suomen A-maajoukkueen päävalmentaja jätettyään SaiPan 1982. Neljän kauden aikana hän oli Suomen luotsina 86 ottelussa, joista joukkue voitti 30. Ennen A-maajoukkueen pestiä Suhonen oli valmentanut myös Suomen 20- sekä 18-vuotiaiden maajoukkueita.

Suhonen on tehnyt pitkän valmentajauran myös ulkomailla. Winnipeg Jetsin apuvalmentajana Suhonen toimi vuodet 1989–1990 ja 1992–1993 sekä Toronto Maple Leafsin apuvalmentajana 1998–2000. Torontosta hän vaihtoi vuonna 2000 Chicago Blackhawksiin, josta sai ensimmäisenä eurooppalaisena päävalmentajan pestin NHL:ssä. Suhonen johti Chicagoa vajaan vuoden, kunnes erosi terveyssyiden takia. Lisäksi Suhonen on valmentanut AHL:ssä ja IHL:ssä sekä useita kausia Sveitsissä. Tällä hetkellä hän luotsaa sveitsiläistä SC Berniä.

Suhonen on naimisissa näyttelijä Sinikka Sokan kanssa. Hän on toiminut myös teatteriohjaajana sekä Turun kaupunginteatterin johtajana 1991-1992

## [muokkaa] Saavutukset ja palkinnot

- 1 Suomen mestaruus pelaajana (1971)
- 2 Sveitsin mestaruutta valmentajana
- Jääkiekkoleijona #147

## [muokkaa] Lähteet

- Mennander, Ari; Mennander, Pasi (2003): Leijonien tarina. Gummerus. ISBN 951-20-6455-3.
- Suhosen tiedot Jääkiekkomuseon sivulla
- Eurohockeyn tilastosivu

Haettu osoitteesta http://fi.wikipedia.org../../../a/l/p/Alpo_Suhonen_0493.html

Luokat: Suomalaiset jääkiekkoilijat | Suomalaiset jääkiekkovalmentajat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English